จุดจบที่ดีของชีวิตจะเป็นอย่างไร
และฉันกำลังพูดเกี่ยวกับจุดจบนั้นจริงๆ
ฉันกำลังพูดถึงการตายค่ะ
พวกเราทุกคนคิดเยอะมากเกี่ยวกับว่า จะอยู่อย่างสุขสบายได้ยังไง
ฉันอยากจะพูดเกี่ยวกับ การเพิ่มโอกาสในการตายอย่างสุขสบายของเรา
ฉันไม่ใช่แพทย์โรคผู้สูงอายุนะคะ
ฉันออกแบบโปรแกรมการอ่านให้กับเด็กก่อนวัยเรียน
สิ่งที่ฉันรู้เกี่ยวกับเรื่องนี้
มาจากงานวิจัยเชิงคุณภาพกับกลุ่มตัวอย่างสองคนค่ะ
ในช่วงสองสามปีที่ผ่านมา ฉันช่วยเพื่อนสองคน
ให้ได้มีจุดจบของชีวิตอย่างที่พวกเขาต้องการ
จิม (Jim) และ เชอร์ลีย์ โมดินี่ (Shirley Modini) ใช้เวลา 68 ปีของชีวิตแต่งงานของพวกเขา
อยู่กับธรรมชาติไร้สิ่งสะดวกสบาย ที่ฟาร์มปศุสัตว์ขนาด 1,700 เอเคอร์ ของเขา
บนภูเขาของเขตโซนามา (Sonama County)
พวกเขาเลี้ยงสัตว์แค่ให้เพียงพอกับความต้องการ
ดังนั้น พื้นที่ส่วนใหญ่ของฟาร์มจึงยังคงไว้เป็นที่พักพิง
ของหมีและสิ่งโตและอื่นๆอีกมากมาย
ที่อาศัยอยู่ที่นั่น
นี่เป็นความฝันของพวกเขา
ฉันพบจิมและเชอร์ลีย์ตอนพวกเขาอยู่ในช่วง 80-89 ปี
พวกเขาทั้งคู่เป็นลูกคนเดียวและเลือกที่จะไม่มีลูก
เมื่อเรามาเป็นเพื่อนกัน ฉันได้มาเป็นผู้ดูแลผลประโยชน์ของพวกเขา
และคนคอยดูแลหยูกยาให้พวกเขา
แต่ที่สำคัญยิ่งไปกว่านั้น ฉันได้กลายมาเป็น
คนที่จัดเตรียมประสบการณ์จุดจบของชีวิตให้พวกเขา
และเราได้เรียนรู้สองสามอย่างเกี่ยวกับ วิธีการที่จะมีจุดจบที่ดี
ในช่วงปีหลังๆของพวกเขา จิมและเชอร์ลีย์
ต้องเผชิญกับมะเร็ง กระดูกหัก การติดเชื้อ โรคทางประสาท
มันคือความจริง
ท้ายที่สุดแล้ว การทำหน้าที่
และการพึ่งตนเองของร่างกายเรา จะเสื่อมลงจนถึงศูนย์
สิ่งที่เราพบก็คือว่า ด้วยการวางแผนและ กับคนที่เหมาะสม
คุณภาพชีวิตจะยังคงสูงอยู่ได้
การเริ่มต้นของจุดจบถูกลั่นไกขึ้น
โดยเหตุการณ์ที่ย้ำเตือนถึงความตาย และในระหว่างช่วงเวลานี้
จิมและเชอร์ลีย์เลือกหน่วยงานอนุรักษ์ธรรมชาติ ACR
ให้รับเอาฟาร์มของพวกเขาไป เมื่อพวกเขาจากไปแล้ว
สิ่งนี้ทำให้พวกเขาสบายใจในการที่จะเดินหน้าต่อ
มันอาจจะเป็นผลการวินิจฉัยโรค มันอาจจะเป็นสัญชาตญาณของคุณ
แต่วันหนึ่ง คุณจะพูดว่า "มันกำลังจะมาเอาฉันไปแล้ว"
จิมและเชอร์ลีย์ใช้เวลานี้
ให้เพื่อนๆรู้ว่า จุดจบของพวกเขาใกล้เข้ามาแล้ว
และรู้ว่าพวกเขาก็โอเคกับมัน
การตายด้วยมะเร็งและการตายด้วยโรคทางประสาท
นั้นต่างกัน
ทั้งสองกรณี ช่วงวันสุดท้ายเกี่ยวข้องกับ การให้ความมั่นใจอย่างเงียบๆ
จิมตายก่อน เขามีสติจนถึงวินาทีสุดท้าย
แต่ในวันสุดท้ายของเขา เขาพูดไม่ได้
มองผ่านสายตาของเขา เรารู้ว่าเขาอยากได้ยินอีกสักครั้ง
"ทุกอย่างถูกจัดการไว้เรียบร้อยแล้ว จิม พวกเราจะดูแลเชอร์ลีย์
ที่นี่ ในฟาร์มนี้
และ ACR จะดูแลสัตว์ป่่าของคุณตลอดไป"
จากประสบการณ์นี้ ฉันจะแบ่งปันวิธีปฏิบัติห้าอย่าง
ฉันได้เอาแผ่นงานไปไว้ออนไลน์แล้วด้วย
ดังนั้น ถ้าคุณต้องการ คุณสามารถวางแผนจุดจบของคุณเองได้
มันเริ่มต้นด้วยแผนการ
คนส่วนใหญ่พูดว่า "ฉันอยากตายที่บ้าน"
80% ของคนอเมริกันตายในโรงพยาบาล
หรือไม่ก็บ้านพักคนชรา
การพูดว่าเราอยากตายที่บ้าน ไม่ใช่แผนการ
คนจำนวนมากพูดว่า "ถ้าฉันเป็นแบบนั้น ยิงฉันเลยนะ"
นี่ก็ไม่ใช่แผนการอีกเหมือนกัน นี่มันผิดกฎหมาย
(เสียงหัวเราะ)
แผนการเป็นเรื่องของการตอบ
คำถามที่ตรงไปตรงมา เกี่ยวกับจุดจบที่คุณต้องการ
คุณอยากจะไปอยู่ที่ไหน เมื่อคุณพึ่งตัวเองไม่ได้อีกต่อไปแล้ว
คุณอยากจะได้การดูแลรักษาทางการแพทย์แบบไหน
และใครที่จะคอยดูให้แน่ว่า แผนการของคุณเป็นไปตามนั้น
คุณจะต้องมีผู้ช่วย
การมีมากกว่าหนึ่งคนเพิ่มโอกาสของคุณ
ในการได้มาซึ่งจุดจบที่คุณต้องการ
อย่าทึกทักเอาเองว่าตัวเลือกตามธรรมชาติคือ คู่สมรสหรือลูกของคุณ
คุณต้องการใครสักคนที่จะมีเวลาและอยู่ใกล้
เพื่อจะทำงานนี้ให้ได้ดีๆ และคุณต้องการใครสักคน
ที่สามารถทำงานกับผู้คนภายใต้ความกดดัน
ของสถานการณ์ที่เปลี่ยนแปลงตลอดเวลาได้
การเตรียมพร้อมด้านโรงพยาบาลก็สำคัญมาก
เป็นไปได้ว่าคุณอาจจะต้องถูกส่งเข้าห้องฉุกเฉิน
และคุณก็ต้องการให้สิ่งนี้ไปได้ถูกต้อง
เตรียมทำสรุปประวัติการรักษาพยาบาลของคุณ ในหนึ่งหน้ากระดาษ
ข้อมูลยาที่ใช้ และแพทย์ของคุณ
ใส่มันไว้ในซองจดหมายสีสันสดใส
พร้อมกับสำเนาบัตรประกัน ใบมอบฉันทะ
และคำสั่งห้ามการทำให้ฟื้นขึ้นมาใหม่ (DNR order) ของคุณ
ให้ผู้ช่วยเก็บไว้ชุดหนึ่งในรถของพวกเขา
แปะชุดหนึ่งไว้ที่ตู้เย็น
เมื่อคุณไปอยู่ในห้องฉุกเฉินกับเอกสารชุดนี้
การเข้าโรงพยาบาลของคุณก็จะไปได้อย่างราบรื่น
คุณจะต้องการคนดูแลด้วย
คุณจะต้องประเมินบุคลิกภาพ และสถานะทางการเงินของคุณ
เพื่อจะตัดสินได้ว่า กลุ่มผู้ให้การดูแลผู้สูงอายุ
หรือการอยู่ที่บ้าน เป็นตัวเลือกที่ดีที่สุดสำหรับคุณ
ไม่ว่ากรณีไหน อย่าปักหลักง่ายๆ
เราได้ผ่านพบคนดูแลจำนวนไม่น้อย ที่ไม่ค่อยจะใช้ได้เท่าไหร่
ก่อนที่เราจะมาเจอกับทีมที่สมบูรณ์แบบ
นำทีมโดยมาร์ชา
ผู้ซึ่งจะไม่ยอมให้คุณชนะเกมบิงโก เพียงเพราะว่าคุณกำลังจะตาย
แต่จะออกไปแล้วไปถ่ายวีดีโอ ฟาร์มของคุณมาให้คุณดู
ในตอนที่คุณออกไปที่นั่นไม่ได้แล้ว
และแคทลิน ผู้ซึ่งจะไม่ยอมให้คุณว่างเว้น การออกกำลังกายตอนเช้า
แต่รู้ว่าเมื่อใดที่คุณต้องการจะได้ยินว่า
ภรรยาของคุณจะอยู่ในการดูแลที่ดี
สุดท้ายนี้ ข้อสุดท้าย
อะไรที่คุณอยากจะได้ฟัง ในตอนจุดจบ
และคุณอยากจะได้ฟังจากใคร
จากประสบการณ์ของฉัน คุณจะต้องการได้ยิน
ว่าอะไรก็แล้วแต่ที่คุณกังวลอยู่นั้น จะเป็นไปด้วยดี
เมื่อคุณเชื่อว่ามันโอเคแล้วที่จะปล่อยวาง คุณก็จะปล่อยวาง
ดังนั้น นี่เป็นหัวข้อที่โดยปกติแล้ว มักจะสร้างความกลัวและการปฎิเสธ
สิ่งที่ฉันได้เรียนรู้ คือ
ถ้าเราให้เวลาบ้าง กับการวางแผนจุดจบของชีวิตเรา
เราจะมีโอกาสดีที่สุด ในการรักษาคุณภาพชีวิตของเรา
นี่คือจิมและเชอร์ลีย์ ไม่นานหลังจากที่ได้ตัดสินใจว่า
ใครจะเป็นคนดูแลฟาร์มของพวกเขา
นี่คือจิม เพียงไม่กี่อาทิตย์ก่อนที่เขาจะตาย
ฉลองวันเกิดของเขา ที่เขาไม่คิดว่าจะได้อยู่เห็น
และนี่คือเชอร์ลีย์ เพียงไม่กี่วันก่อนที่เธอจะตาย
ฟังบทความในหนังสือพิมพ์ของวันนั้น
เกี่ยวกับความสำคัญของการพักพิงของสัตว์ป่า
ในฟาร์มโมดินี่
จิมและเชอร์ลีย์มีจุดจบชีวิตที่ดี
และด้วยการแบ่งปันเรื่องราวนี้กับคุณ
ฉันหวังว่าจะช่วยเพิ่มโอกาสของพวกเรา ในการทำสิ่งเดียวกัน
ขอบคุณค่ะ
(เสียงปรบมือ)